
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2017. gada 9. maija noteikumos Nr. 253 "Atsevišķu inženierbūvju būvnoteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Apraksts
Ministru kabineta 2024.gada 16.jūlija sēdes protokols Nr. 29, 83. § 2.punkts paredz Ekonomikas ministrijai sagatavot un līdz 2025. gada 1. jūnijam iesniegt izskatīšanai Ministru kabinetā grozījumus Ministru kabineta 2017. gada 9. maija noteikumos Nr. 253 "Atsevišķu inženierbūvju būvnoteikumi" (turpmāk - Noteikumi Nr. 253).
 
1.2. Mērķis
Mērķa apraksts
Atvieglot prasības degvielas rezervuāru ar tilpumu līdz 50 m3 būvniecību, lai nodrošinātu ar degvielas rezervi kritiskās infrastruktūras objektus un kritisko pakalpojumu sniedzējus, garantējot darbības nepārtrauktību, ja ir pārtraukta elektroenerģijas piegāde, elektroģeneratoru darbības nodrošināšanai, kā arī lai mazināt birokrātisko slogu virszemes un pazemes rezervuāru (piemēram, atkritumu konteineru) izbūvēšanai, tā veicinot apkārtējās vides sakārtošanu.
Spēkā stāšanās termiņš
Jebkādi citi nosacījumi (atrunāti tiesību aktā)
Pamatojums
Nepieciešams atbilstoši pielāgot Būvniecības informācijas sistēmas funkcionalitāti.
1.3. Pašreizējā situācija, problēmas un risinājumi
Pašreizējā situācija
Ir sagatavots informatīvais ziņojums "Par degvielas pastāvīgas uzglabāšanas nosacījumiem un apjomu kritisko infrastruktūru nodrošinošo iestāžu un komersantu objektos", kurā izvirzīta nepieciešamība nodrošināt ar degvielas rezervi, elektroģeneratoru darbības nodrošināšanai, kritiskās infrastruktūras objektus un kritisko pakalpojumu sniedzējus, lai garantētu darbības nepārtrauktību, ja ir pārtraukta elektroenerģijas piegāde. Piemēram, jānodrošina Nacionālie bruņotie spēki, Valsts ugunsdzēsības un glābšanas dienests, Valsts policija, Valsts robežsardze, Neatliekamās medicīniskās palīdzības dienests un daudzprofilu un specializētās slimnīcas, gadījumos, ja ir pārtraukta elektroenerģijas piegāde no elektrotīkla,  ka to rīcībā ir atbilstoši degvielas daudzums, lai vismaz 24 h nodrošinātu autonomo elektroģeneratoru darbību elektroenerģijas nodrošināšanai savu pamatfunkciju pildīšanai. Valsts apdraudējuma gadījumā, nodrošinot degvielas piegādi no valsts naftas produktu drošības rezervēm, ir svarīgi, ka pastāvīgais decentralizētais degvielas uzglabāšanas apjoms ir pēc iespējas lielāks, jo jāņem vērā loģistikas izaicinājumi. Decentralizēti degvielas rezervuāri ar tilpumu līdz 10 m3 varētu daļēji nodrošināt kritiskās infrastruktūras objektu un kritisko pakalpojumu sniedzēju darbību 24 stundas.
Ņemot vērā, ka dīzeļdegviela ir bīstama ķīmiska viela, šobrīd arī neliela degvielas rezervuāru ar tilpumu līdz 10 m3 jaunai būvniecībai un novietošanai piemērojamas otrās grupas inženierbūves būvniecības prasības. Nav paredzēti izņēmumi un vienkāršotāka būvniecības saskaņošanas kārtība neliela rezervuāra novietošanai vai jaunai būvniecībai, tā radot lielu administratīvo slogu un paildzina šādu rezervuāru būvniecību.
Lai veicinātu decentralizētu degvielas rezervuāru būvniecību pie kritiskās infrastruktūras objektiem, attiecīgajā informatīvajā ziņojumā ir secināts, ka nepieciešams novērst pretrunas spēkā esošajos normatīvajos aktos, kas nosaka prasības bīstamo ķīmisko vielu rezervuāru būvniecības procesam. Ekonomikas ministrijai (EM) ir izvērtējusi regulējumu, kas attiecas uz bīstamo ķīmisko vielu uzglabāšanu (Ministru kabineta 2006. gada 25. aprīļa noteikumi Nr. 339 "Noteikumi par prasībām bīstamo ķīmisko vielu un ķīmisko preparātu (produktu) uzglabāšanas rezervuāru projektēšanai, uzstādīšanai, par to atbilstības novērtēšanas kārtību un tirgus uzraudzību" (turpmāk - Noteikumi Nr. 339)) un  būvniecības regulējuma prasības attiecībā uz rezervuāru būvniecību un sagatavojusi  grozījumus Noteikumos Nr. 253. 
Papildus ir saņemts ierosinājums no daudzdzīvokļu ēkas īpašnieku pārstāvja, kas vēlas savā teritorijā nodrošināt ērtu un drošu atkritumu savākšanu. Lai uzstādītu pazemes atkritumu konteinerus, dzīvokļu īpašnieki saskaras ar problēmām, ka šādu inženierbūvju izvietošanas saskaņošana ir sarežģīts un dārgs būvniecības process (attiecas pirmās grupas inženierbūvju būvniecības noteikumi, kas ir nesamērīga ar plānoto darbu raksturu). Atbilstoši saņemtajam ierosinājumam ir nepieciešams atvieglot prasības pazemes konteineru uzstādīšanas vietu izbūvei.
Problēmas un risinājumi
Problēmas apraksts
[1] Alternatīvu vai autonomu elektroenerģijas avotu - ģeneratoru nodrošināšana ar pietiekamu degvielas rezervi ir priekšnoteikums kritiskās infrastruktūras objektu un kritisko pakalpojumu sniedzēju darbības nepārtrauktības nodrošināšanai. Normatīvo aktu prasības tiek noteiktas atkarībā no degvielas rezervuāra tilpuma dažādas prasības tiek attiecinātas uz dažāda tilpuma rezervuāriem.
Lai rezervuāru uzskatītu par būvi, ir jāizpildās diviem kritērijiem – 1) objekts ir tapis cilvēka darbības rezultātā un 2) objekts ir saistīts ar pamatni (zemi vai gultni). Ja kaut viens no minētajiem kritērijiem nav konstatējams, objektu nevar uzskatīt par būvi. Jebkurš pēc tilpuma neliels objekts (tara, tvertne vai rezervuārs), kas paredzēts kādas ūdens, dīzeļdegvielas  vai citu šķidrumu uzglabāšanai un kurš nav stacionāri novietots (saistīts ar pamatni) patstāvīgai lietošanai, nebūs uzskatāms par būvi Būvniecības likuma izpratnē. Tāpēc pirms rezervuāra novietošanas, jāvērtē vai konkrētajā gadījumā rezervuāra novietošana uzskatāma par būvdarbiem, tas būtu vērtējams kopsakarā ar konkrētā izstrādājuma (tara, tvertne vai rezervuārs) ražotāja izvirzītajām uzstādīšanas nosacījumiem vai citos normatīvajos aktos izvirzītām vides aizsardzības vai ugunsdrošības prasībām. Gadījumā, ja, lai to pareizi un droši ekspluatētu, nepieciešams veikt būvniecību, piemēram, rezervuāru stacionāri nostiprināt, izbūvēt cietā seguma pamatni, ierīkot inženiertīklus un citas būves, tad šādu objektu novietošanai ir nepieciešams izstrādāt būvniecības ieceri un to saskaņot būvvaldē.
Ministru kabineta  2014.gada 19.augusta noteikumu Nr.500 “Vispārīgie būvnoteikumi” (turpmāk - Noteikumi Nr.500) 1.pielikumam inženierbūvju – rezervuāru iedalījums grupās atkarībā no būvniecības sarežģītības pakāpes un iespējamās ietekmes uz cilvēku dzīvību, veselību un vidi, dalās pirmās grupas inženierbūves - rezervuāri ar būvtilpumu līdz 50m3, izņemot gadījumu, ja tie paredzēti bīstamu ķīmisko vielu uzglabāšanai; trešās grupas inženierbūves - rezervuāri šķidru, gāzveida vielu vai beramu materiālu uzglabāšanai, pārkraušanai vai pārstrādei ar būvtilpumu, lielāku par 5000 m3; otrās grupas inženierbūves ir rezervuāri, kas nav minēti pirmajā un trešajā grupā, t.i. rezervuāri ar būvtilpumu līdz 50 m3 kuros paredzēta bīstamu ķīmisko vielu uzglabāšanai ir otrās grupas inženierbūves.
Piemēram, uz rezervuāriem, kuros tiek glabāta dīzeļdegviela līdz 10 m3, attiecas vides aizsardzības un ugunsdrošības prasības, pienākums veikt sprādziendrošus pasākumus, kā arī, veicot rezervuāra būvniecību – prasības, kas noteiktas otrās grupas inženierbūvju būvniecībai. Ja rezervuārā glabā līdz 10 m3 dīzeļdegvielas, tad atbilstoši Noteikumiem Nr. 339, šāds rezervuārs nav jāreģistrē kā bīstamā iekārta un jānodrošina visas ar rezervuāra kā bīstamās iekārtas  tehnisko uzraudzību, projektēšanu, izgatavošanu un uzstādīšanu saistītās prasības. Ņemot vērā, ka dīzeļdegviela ir bīstama ķīmiska viela, tad šobrīd būvniecības regulējumā arī neliela degvielas rezervuāru ar tilpumu līdz 10 m3 būvniecībai un novietošanai, piemērojamas otrās grupas inženierbūves  būvniecības prasības. Nav paredzēti izņēmumi un vienkāršotāka būvniecības saskaņošanas kārtība neliela rezervuāra novietošanai vai jaunai būvniecībai, tas rada lielu administratīvo slogu un paildzina šādu rezervuāru būvniecību.
Risinājuma apraksts
[1] Ņemot vērā to, ka bija nepieciešams atvieglot prasības nelielu, decentralizētu dīzeļdegviela rezervuāru līdz 10 m3 būvniecībai, tika izvērtēts būvniecības regulējuma attiecībā uz rezervuāru būvniecību kopumā. Dažādu vielu uzglabāšanu un rezervuāru tilpumus regulē speciālie noteikumi, piemēram Noteikumi Nr. 339, bet pašu rezervuāru līdz 50 m3 būvniecībai, īpašas prasības nav piemērojamas. Atbilstoši Noteikumiem Nr.500, 1.pielikumam, rezervuāri ar tilpumu līdz 50 m3 ir pirmās grupas būve, ja tajos netiek glabātas bīstama ķīmiska vielas un to būvniecībai, atbilstoši speciālajiem tiek piemēroti pirmās grupas inženierbūves  būvniecības noteikumi. Lai vienādotu kopējās prasības Noteikumu projektā tiek noteikts, ka otrās grupas rezervuāru ar būvtilpumu līdz 50 m3, t.sk. rezervuāru  bīstamu  ķīmisko vielu glabāšanai, jaunu būvniecību, novietošanu un pārbūvi var veikt  kā būvniecības ieceres dokumentāciju būvvaldē iesniedzot paskaidrojuma rakstu, nevis saņemot būvatļauju. Rezervuāru būvniecībai, kuru plānots īsteno, pamatojoties uz paskaidrojuma rakstu, pirms attiecīgās ieceres dokumentācijas iesniegšanas būvvaldē,  atbilstoši attiecīgajiem normatīvajiem aktiem būs nepieciešams saņemt saskaņojumu par vides aizsardzības prasību ievērošanu. Atvieglojot procesuālo regulējumu, tiks paātrināta būvdarbu uzsākšana, samazināts administratīvais slogs un veicināta nelielu rezervuāru būvniecība. Jāatzīmē, ka attiecībā uz bīstamo ķīmisko vielu, t.sk dīzeļdegvielas uzglabāšanu arī turpmāk būs nepieciešams ievērot Noteikumu Nr. 339 prasības. Paredzēts, ka šīs atvieglotās prasības stāsies spēkā ar 2025.gada 1.novembrī, jo nepieciešams atbilstoši pielāgot Būvniecības informācijas sistēmas funkcionalitāti.
Problēmas apraksts
[1] Papildus tika saņemti ierosinājumi no daudzdzīvokļu ēkas īpašnieku pārstāvja, kas vēlas savā teritorijā nodrošināt ērtu un drošu atkritumu savākšanu. Pazemes atkritumu rezervuāri ir funkcionāls, estētisks un drošs risinājums atkritumu apsaimniekošanai it sevišķi daudzdzīvokļu ēku pagalmos vai vietās, kur ir liela cilvēku plūsma. Lai uzstādītu pazemes atkritumu konteinerus, dzīvokļu īpašnieki saskaras ar problēmām, ka šādu inženierbūvju izvietošanas saskaņošana ir sarežģīts un dārgs būvniecības process (attiecas pirmās grupas inženierbūvju būvniecības noteikumi, kas ir nesamērīga ar plānoto darbu raksturu). Atbilstoši saņemtajam ierosinājumam ir nepieciešams atvieglot prasības pazemes konteineru uzstādīšanas vietu izbūvei.
Risinājuma apraksts
[1] EM izvērtējot pazemes rezervuāru uzstādīšanas vietu izbūves un uzstādīšanas prasības un iespējamās sekas, kā arī izvērtēja analogas problēmas izbūvējot gan pazemes, gan virszemes rezervuāru uzstādīšanas vietas, atrada iespēju atvieglot prasības nelielu ar ietilpību līdz 5 m3 virszemes un pazemes rezervuāru izvietošanas vietu ierīkošanai (izņemot gadījumu, ja tie paredzēti bīstamu ķīmisko vielu uzglabāšanai) izbūvei. Turpmāk šādu objektu būvdarbus varēs veikt bez būvniecības ieceres dokumentācijas, tikai nodrošinot saskaņojumus atbilstoši Noteikumu Nr. 253 6.3. punktā noteiktajam.
Šīs prasības mazinās birokrātisko slogu un veicinās vēlmi sakārtot publisko un privāto ārtelpu, izvietojot nelielus rezervuārus.  
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
Nosaukums
Informatīvais ziņojums "Par degvielas pastāvīgas uzglabāšanas nosacījumiem un apjomu kritisko infrastruktūru nodrošinošo iestāžu un komersantu objektos"
Apraksts
Informatīvajā ziņojumā izvērtēts normatīvais regulējums kāds jāpiemēro, lai tiktu uzbūvēti dīzeļdegvielas, kas skaitās bīstama viela, rezervuāri un secināts, ka salāgojot būvniecības regulējumu ar regulējumu, kas attiecas uz bīstamo ķīmisko vielu uzglabāšanas nosacījumiem, varētu tikt atviegloti dīzeļdegvielas rezervuāru līdz 10 m3 būvniecība.
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Dzīvokļu īpašnieki
Citi būvniecības ierosinātāji
Ietekmes apraksts
Noteikumu projekts paredz atvieglojumu atvieglot dažādu rezervuāru projektēšanas un izbūves izmaksas: 1) virszemes un pazemes rezervuāru (tai skaitā atkritumu konteineru) ar būvtilpumu līdz 5 m3  būvdarbiem nebūs nepieciešama būvniecības ieceres dokumentācija; 2) daļai otrās grupas rezervuāru ar būvtilpumu līdz 50 m3 būvdarbiem būs nepieciešams paskaidrojuma raksts, nevis būvatļauja.
Juridiskās personas
Būvniecības ierosinātāji (piemēram, nekustamo īpašumu īpašnieki)
Ietekmes apraksts
Noteikumu projekts paredz atvieglojumu atvieglot dažādu rezervuāru projektēšanas izmaksas: 1) virszemes un pazemes rezervuāru (tai skaitā atkritumu konteineru) ar būvtilpumu līdz 5 m3 būvdarbiem nebūs nepieciešama būvniecības ieceres dokumentācija; 2) daļai otrās grupas rezervuāru ar būvtilpumu līdz 50 m3 būvdarbiem būs nepieciešams paskaidrojuma raksts, nevis būvatļauja.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2025
	Turpmākie trīs gadi (euro)

	
	
	2026
	2027
	2028

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	8 132
	0
	0
	0
	0
	0

	2.1. valsts pamatbudžets
	0
	8 132
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-8 132
	0
	0
	0
	0
	0

	3.1. valsts pamatbudžets
	0
	-8 132
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	8 132
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	Būvniecības informācijas sistēmas izstrādātājs ir novērtējis, ka izmaiņu apjoms atbilst 15,275 cilvēkdienām.
15,275 cilvēkdienas x 440 eiro par cilvēkdienu x 1,21 = 8132 eiro (ieskaitot PVN).

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Būvniecības informācijas sistēmas pielāgošanai nepieciešamais finansējums 8 132 euro apmērā tiks nodrošināts Ekonomikas ministrijas budžeta programmā 20.00.00 "Būvniecība" 2025. gadā sistēmas uzturēšanai piešķirto līdzekļu ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Sabiedrības līdzdalības ietvaros netika saņemti priekšlikumu par noteikumu projektu, bet Ekonomikas ministrijā tika saņemts privātpersonas iesniegumu ar lūgumu veikt izmaiņas Noteikumos Nr. 253  6.3.4.apakšpunktā, pievienojot tam pozīciju - “pazemes atkritumu konteineri ar ietilpību līdz 5 m3”, lai atvieglotu prasības pazemes atkritumu konteineru ar ietilpību 0,8-3,0 m3 uzstādīšanai. Atbilstoši iesnieguma minētājam - šobrīd šādu inženierbūvju izvietošanas saskaņošana ir sarežģītāka un dārgāka nekā mazēku un līdzīgu labiekārtojuma elementu būvniecība. Priekšlikums ir ņemts vērā. Ņemot vērā iepriekš minēto, izziņa par sabiedrības līdzdalību netiek veidota.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
Noteikumu projekts attiecas uz rezervuāriem, kuros varētu glabāt bīstamas ķimiskas vielas.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

